Sargodha

Sargodha () – miestas šiaurės rytų Pakistane, Pandžabo provincijoje, 172 km į šiaurės vakarus nuo Lahoro, derlingoje lygumoje. Transporto mazgas. Svarbus žemės ūkio produkcijos prekybinis centras, apelsinų auginimo centras. Tekstilės, chemijos, maisto, metalo apdirbimo pramonė. Yra Pakistano karinių oro pajėgų bazė.

 Istorija 

Ilgą laiką Sargodha buvo mažas miestas, bet išaugo britų imperijos laikais įkūrus karinę oro bazę. 1966 m. Pakistano vyriausybė miestui suteikė Hilal-E-Istaqlal ordiną už pasipriešinimą Indijai.

 Šaltiniai 

Kategorija:Pakistano miestai